七十二候

七十二候为中国最早结合天文、气象、物候知识指导农业活动之历法。以五日为候，三候为气，六气为时，四时为岁，一岁二十四节气共七十二候。七十二候起源于黄河流域，吕不韦载于《吕氏春秋》，完整记载见于公元前2世纪《逸周书·时训解》。

## 七十二候一览

吴澄《月令七十二候集解》从太初历，行夏之时，以建寅为正月。

四季｜十二月份｜廿四节气｜七十二候｜格里历日期（±1日）｜太阳位于黄经角度

春季｜正月｜立春｜初候｜东风解冻；阳和至而坚凝散也。｜2月4日｜315°

二候｜蛰虫始振；振，动也。｜2月9日｜320°

三候｜鱼陟负冰。陟，言积，升也，高也。阳气已动，鱼渐上游而近于冰也。｜2月14日｜325°

雨水｜初候｜獭祭鱼。此时鱼肥而出，故獭而先祭而后食。｜2月19日｜330°

二候｜候雁北；自南而北也。｜2月24日｜335°

三候｜草木萌动。是为可耕之候。｜3月1日｜340°

二月｜惊蛰｜初候｜桃始华；阳和发生，自此渐盛。｜3月6日｜345°

二候｜仓庚鸣；黄鹂也。｜3月11日｜350°

三候｜鹰化为鸠。鹰，鸷鸟也。此时鹰化为鸠，至秋则鸠复化为鹰。｜3月16日｜355°

春分｜初候｜玄鸟至；燕来也。｜3月21日｜0°

二候｜雷乃发声。雷者阳之声，阳在阴内不得出，故奋激而为雷。｜3月26日｜5°

三候｜始电。电者阳之光，阳气微则光不见，阳盛欲达而抑于阴。其光乃发，故云始电。｜3月31日｜10°

三月｜清明｜初候｜桐始华。｜4月5日｜15°

二候｜田鼠化为鴽，牡丹华；鴽音如，鹌鹑属，鼠阴类。阳气盛则鼠化为鴽，阴气盛则鴽复化为鼠。｜4月10日｜20°

三候｜虹始见。虹，音洪，阴阳交会之气，纯阴纯阳则无，若云薄漏日，日穿雨影，则虹见。｜4月15日｜25°

谷雨｜初候｜萍始生。｜4月20日｜30°

二候｜鸣鸠拂其羽，飞而两翼相排，农急时也。｜4月25日｜35°

三候｜戴胜降于桑，织网之鸟，一名戴鵀，阵于桑以示蚕妇也，故曰女功兴而戴鵀鸣。｜5月1日｜40°

夏季｜四月｜立夏｜初候｜蝼蝈鸣；蝼蛄也，诸言蚓者非。｜5月6日｜45°

二候｜蚯蚓出；蚯蚓阴物，感阳气而出。｜5月11日｜50°

三候｜王瓜生；王瓜色赤，阳之盛也。｜5月16日｜55°

小满｜初候｜苦菜秀；火炎上而味苦，故苦菜秀。｜5月21日｜60°

二候｜靡草死；葶苈之属。｜5月26日｜65°

三候｜麦秋至。秋者，百谷成熟之期。此时麦熟，故曰麦秋。｜6月1日｜70°

五月｜芒种｜初候｜螳螂生；俗名刀螂，说文名拒斧。｜6月6日｜75°

二候｜鵙始鸣；鵙，屠畜切，伯劳也。｜6月11日｜80°

三候｜反舌无声。百舌，鸟也。｜6月16日｜85°

夏至｜初候｜鹿角解；阳兽也，得阴气而解。｜6月21日｜90°

二候｜蜩始鸣，蜩，音蜩，蝉也。｜6月26日｜95°

三候｜半夏生。药名也，阳极阴生。｜7月2日｜100°

六月｜小暑｜初候｜温风至。｜7月7日｜105°

二候｜蟋蟀居壁；亦名促织，此时羽翼未成，故居壁。｜7月12日｜110°

三候｜鹰始挚。挚，言至，鹰感阴气，乃生杀心，学习击搏之事。｜7月17日｜115°

大暑｜初候｜腐草为萤；离明之极，故幽类化为明类。｜7月23日｜120°

二候｜土润溽暑；溽，音辱，湿也。｜7月28日｜125°

三候｜大雨时行。｜8月3日｜130°

秋季｜七月｜立秋｜初候｜凉风至。｜8月8日｜135°

二候｜白露降。｜8月13日｜140°

三候｜寒蝉鸣。蝉小而青赤色者。｜8月18日｜145°

处暑｜初候｜鹰乃祭鸟；鹰，杀鸟。不敢先尝，示报本也。｜8月23日｜150°

二候｜天地始肃；清肃也，寨也。｜8月28日｜155°

三候｜禾乃登。稷为五谷之长，首熟此时。｜9月3日｜160°

八月｜白露｜初候｜鸿雁来；自北而南也。一曰：大曰鸿，小曰雁。｜9月8日｜165°

二候｜玄鸟归；燕去也。｜9月13日｜170°

三候｜群鸟养羞。羞，粮食也。养羞以备冬月。｜9月18日｜175°

秋分｜初候｜雷始收声；雷于二月阳中发生，八月阴中收声。｜9月23日｜180°

二候｜蛰虫坯户；坯，昔培。坯户，培益其穴中之户窍而将蛰也。｜9月28日｜185°

三候｜水始涸。国语曰：辰角见而雨毕，天根见而水涸，雨毕而除道，水涸而成梁。辰角者，角宿也。天根者，氐房之间也。见者，旦见于东方也。辰角见九月本，天根见九月末，本末相去二十一余。｜10月3日｜190°

九月｜寒露｜初候｜鸿雁来宾。宾，客也。先至者为主，后至者为宾，盖将尽之谓。｜10月8日｜195°

二候｜雀入大水为蛤；飞者化潜，阳变阴也。｜10月13日｜200°

三候｜菊有黄花。诸花皆不言，而此独言之，以其华于阴而独盛于秋也。｜10月18日｜205°

霜降｜初候｜豺乃祭兽；孟秋鹰祭鸟，飞者形小而杀气方萌，季秋豺祭兽，走者形大而杀气乃盛也。｜10月23日｜210°

二候｜草木黄落；阳气去也。｜10月28日｜215°

三候｜蛰虫咸俯。俯，蛰伏也。｜11月2日｜220°

冬季｜十月｜立冬｜初候｜水始冻。｜11月7日｜225°

二候｜地始冻。｜11月12日｜230°

三候｜雉入大水为蜃。蜃，蚌属。｜11月17日｜235°

小雪｜初候｜虹藏不见，季春阳胜阴，故虹见；孟冬阴胜阳，故藏而不见。｜11月22日｜240°

二候｜天气上升，地气下降。｜11月27日｜245°

三候｜闭塞而成冬。阳气下藏地中，阴气闭固而成冬。｜12月2日｜250°

冬月｜大雪｜初候｜鹖鴠不鸣。鹖鴠，音曷旦，夜鸣求旦之鸟，亦名寒号虫，乃阴类而求阳者，兹得一阳之生，故不鸣矣。｜12月7日｜255°

二候｜虎始交；虎本阴类。感一阳而交也。｜12月12日｜260°

三候｜荔挺出。荔，一名马蔺，叶似蒲而小，根可为刷。｜12月17日｜265°

冬至｜初候｜蚯蚓结；阳气未动，屈首下向，阳气已动，回首上向，故屈曲而结。｜12月22日｜270°

二候｜麇角解；阴兽也。得阳气而解。｜12月27日｜275°

三候｜水泉动，天一之阳生也。｜1月1日｜280°

腊月｜小寒｜初候｜雁北乡；一岁之气，雁凡四候。如十二月雁北乡者，乃大雁，雁之父母也。正月候雁北者，乃小雁，雁之子也。盖先行者其大，随后者其小也。此说出晋干宝，宋人述之以为的论。｜1月6日｜285°

二候｜鹊始巢；鹊知气至，故为来岁之巢。｜1月11日｜290°

三候｜雉雊；雊，句姤二音，雉鸣也。雉火畜，感于阳而后有声。｜1月15日｜295°

大寒｜初候｜鸡乳；鸡，水畜也，得阳气而卵育，故云乳。｜1月20日｜300°

二候｜征鸟厉疾；征鸟，鹰隼之属，杀气盛极，故猛厉迅疾而善于击也。｜1月25日｜305°

三候｜水泽腹坚。阳气未达，东风未至，故水泽正结而坚。｜1月30日｜310°

## 七十二候歌

### 春

立春正月春气动，东风能解凝寒冻；土底蛰虫始振摇，鱼陟负冰相戏泳。

半月交得雨水后，獭祭鱼时随应候；候雁时催归北乡，那堪草木萌芽透。

惊蛰二月节气浮，桃始开花放树头；鸧鹧鸣动无休歇，崔得胡鹰化作鸠。

春色平分才一半，向时玄鸟重相见；雷乃发声天际头，闪闪云开始见电。

芳菲三月报清明，梧桐枝上始含英；田鼠化鴽人不觉，虹桥始见雨初晴。

三月中时交谷雨，萍始生遍闲洲渚；鸣鸠自拂其羽毛，戴胜降于桑树隅。

### 夏

立夏四月始相争，知他蝼蝈为谁鸣；无端坵蚓纵横出，有意王瓜取次生。

小满瞬时更叠至，闲寻苦菜争荣处；靡草千村死欲枯，微看初暄麦秋至。

芒种一番新换豆，不谓螳螂生如许；鵙者鸣时声不休，反舌无声没半语。

夏至才交阴始生，鹿乃解角养新茸；阴阴蜩始鸣长日，细细田间半夏生。

小暑乍来浑未觉，温风时至褰帘幕；蟋蟀才居屋璧诸，天崖又见鹰始挚。

大暑虽炎犹自好，且看腐草为萤秒；匀匀土润散溽蒸，大雨时行苏枯槁。

### 秋

大火西流又立秋，凉风至透内房幽；一庭白露微微降，几个寒蝉鸣树头。

一瞬中间处暑至，鹰乃祭鸟谁教汝；天地属金始肃清，禾乃登堂收几许。

无可奈何白露秋，大鸿小雁来南洲；旧石玄鸟都归去，教令诸禽各养羞。

自入秋分八月中，雷始收声敛震宫；蛰虫坏户先为御，水始涸兮势向东。

寒露人言晚节佳，鸿雁来宾时不差；雀入大水化为蛤，争看篱菊有黄花。

休言霜降非天意，豺乃祭兽班时意；草木皆黄落叶天，蛰虫咸俯迎寒气。

### 冬

谁看书来立冬信，水始成冰寒日进；地始冻兮折裂开，雉入大水潜为蜃。

逡巡小雪年华暮，虹藏不见知何处；天升地降两不交，闭寒成冬如禁锢。

纷飞大雪转凄迷，鹖旦不鸣马肯啼；虎始交后风生壑，荔挺出时霜满溪。

短日渐长冬至矣，蚯蚓结泉更不起；渐渐林间麋角解，水泉摇动温井底。

去岁小寒今岁又，雁声北乡春去旧；鹊寻枝上始为巢，雉入寒烟时一雊。

一年时尽大寒来，鸡始乳兮如乳孩；征鸟当权飞厉疾，泽腹弥坚冻不开。

五朝一候如麟次，一岁从头七十二；达人观此发天机，多少乾坤无限事。